2. ΑΝΑΓΚΑΣΤΙΚΟΣ ΝΟΜΟΣ της 2/5 Νοεμ. 1935 (ΦΕΚ Α΄ 527)  Περί Εθνικών Παιδικών Σταθμών.  Άρθρ.1.-1.Δια την ημερησίαν περίθαλψιν και μόρφωσιν των απόρων ανηλίκων, των μη υπερβάντων το έβδομον έτος της ηλικίας των, ιδία δε των ορφανών πατρός τοιούτων και προς ανακούφισιν των εργαζομένων μητέρων, δύνανται να ιδρυθώσιν Εθνικοί Παιδικοί Σταθμοί δια Β.Δ/των, εκδιδομένων προτάσει των Υπουργών Οικονομικών και Κρατικής Υγιεινής και Αντιλήψεως, εις την έδραν εκάστου Νομού. 2.Ομοίως δύνανται να ιδρυθώσι μέχρις 20 Εθνικοί Παιδικοί Σταθμοί εις τας αυτάς ή ετέρας πόλεις, αποτελούσας Βιομηχανικά κέντρα, μη επιτρεπομένης όμως της ιδρύσεως πλέον των τριών κατά Νομόν. 3.Εξαιρετικώς επιτρέπεται η ίδρυσις δέκα εν τω Νομώ Αττικοβοιωτίας και πέντε εν τω Νομώ Θεσσαλονίκης. 4.Οι ήδη λειτουργούντες δυνάμει του από 27/10/26 Ν.Δ/τος «περί Εθνικών Παιδικών Σταθμών» εννέα Εθνικοί Παιδικοί Σταθμοί συμπεριλαμβάνονται εις τον κατά το παρόν άρθρον οριζόμενον αριθμόν των ιδρυθησομένων Εθνικών Παιδικών Σταθμών. 5.Παρ’ εκάστω Εθνικώ Παιδικώ Σταθμώ δύναται, προτάσει της Δ. Επιτροπής αυτού και εγκρίσει του Υπουργού Κρατικής Υγιεινής και Αντιλήψεως να λειτουργή Τμήμα βρεφών και Τμήμα Παιδικού συσσιτίου δι’ άπορα παιδία ηλικίας 7 μέχρι 13 ετών. 6.Έκαστος των ανωτέρω Εθνικών Παιδικών Σταθμών φέρει το χαρακτηριστικόν όνομα της πόλεως ένθα εδρεύει, όπου δε υπάρχουσι πλείονες διακρίνονται αλλήλων κατ’ αύξοντα αριθμόν χαρακτηριζόμενοι άμα ειδικώτερον και δια του περί ιδρύσεως αυτού Β.Δ/τος. 7.Εθνικός Παιδικός Σταθμός δύναται να προσλάβη την προσωνυμίαν τυχόν μεγάλου ευεργέτου αυτού δια Β.Δ/τος εκδιδομένου τη προτάσει του Υπουργικού Συμβουλίου. 8.Δια Β.Δ/τος εκδιδομένου τη προτάσει του Υπουργού Κρατικής Υγιεινής και Αντιλήψεως δύνανται να καταργηθώσιν Εθνικοί Παιδικοί Σταθμοί. Άρθρ.2.-«Έκαστος των ούτως ιδρυομένων Εθνικών Παιδικών Σταθμών αποτελεί ίδιον Νομικόν Πρόσωπον Δημοσίου Δικαίου, δεκτικόν δικαιωμάτων και υποχρεώσεων, υπαγόμενον  υπό την άμεσον εξάρτησιν του Υπουργείου Εθνικής Προνοίας (Διεύθυνσις Εθνικών Ορφανοτροφείων και Παιδικών Σταθμών) και διοικούμενον υπό πενταμελούς Διοικητικής Επιτροπής, ης η σύνθεσις ορίζεται εκάστοτε δι’ αποφάσεων του Υπουργείου Εθνικής Προνοίας, μη δημοσιευομένων εις την Εφημερίδα της Κυβερνήσεως». Το άρθρ. 2 αντικατεστάθη ως άνω δια του Νόμ. 1124/1944. Άρθρ.3.-1.Πόροι των Εθνικών Παιδικών Σταθμών ορίζονται: α)Ποσοστόν επί των υπέρ των Εθνικών Ορφανοτροφείων και Οικοτροφείων επιβεβλημένων ειδικών φόρων και εισφορών και επί του προϊόντος του πανελληνίου εράνου, οριζόμενον εκάστοτε παρά του Υπουργού Κρατικής Υγιεινής και Αντιλήψεως. β)Το προϊόν της ειδικής φορολογίας της επιβληθείσης δια του από 10 Ιουλ. 1927 Δ/τος «περί επεκτάσεως ειδικής φορολογίας επί των εκφορτωνομένων εμπορευμάτων και εις τους λιμένας Πατρών, Κερκύρας, Καβάλλας και Μυτιλήνης υπέρ των Εθνικών Παιδικών Σταθμών, αποδιδόμενον εις τους Εθνικούς Παιδικούς Σταθμούς των πόλεων τούτων. γ)Εκούσιαι εισφοραί Δήμων, Κοινοτήτων και Οργανισμών. δ)Δωρεαί και κληροδοτήματα. ε)Το προϊόν των τοπικών εορτών υπέρ ωρισμένου Εθνικού Παιδικού Σταθμού απαλλασσόμενον παντός παρακρατήματος υπέρ οιουδήποτε σκοπού.       (Αντί για τη σελ. 123(α) Σελ. 123(β) Τεύχος 1304 Σελ. 69 Παιδικοί - Βρεφονηπιακοί Σταθμοί 35.Δ.γ.1-2   572 ς)Ποσοστόν εκ των εις την διάθεσιν του Υπουργείου Κρατικής Υγιεινής και Αντιλήψεως τιθεμένων εκάστοτε πόρων υπέρ φιλανθρωπικών σκοπών οριζόμενον υπό του Υπουργού. 2.Δωρεαί, κληροδοτήματα και οιαδήποτε άλλη συνεισφορά υπέρ Εθνικών Παιδικών Σταθμών μη προοριζομένη ειδικώς δι’ ωρισμένον τούτων διατίθενται υπέρ ενός ή πλειόνων τούτων δι’ αποφάσεως του επί της Κρατικής Υγιεινής και Αντιλήψεως Υπουργού. 3.Η δι’ ενταλμάτων του Υπουργείου Κρατικής Υγιεινής και Αντιλήψεως διατιθεμένη οικονομική ενίσχυσις κατά τας παρ. α΄ β΄ και ς΄ του εδαφ. 1 του παρόντος άρθρου δεν δύναται να υπερβαίνη εν συνόλω τας δραχμάς (εκατόν πεντήκοντα χιλιάδας) ετησίως δι’ έκαστον Εθνικόν Παιδικόν Σταθμόν. Άρθρ.4.-1.Η Διοικητική Επιτροπή συνέρχεται τακτικώς μεν άπαξ του μηνός εν χώρω ωρισμένω δια πρακτικού αυτής, εκτάκτως δε οσάκις ήθελε συγκληθή υπό του Προέδρου ή τη αιτήσει δύο εκ των μελών αυτής, ευρίσκεται εν απαρτία παρόντων τριών μελών και αποφασίζει κατά πλειοψηφίαν, εν ισοψηφία νικώσης της ψήφου του Προέδρου. 2.Η Δ. Επιτροπή συνερχομένη νομίμως αποφασίζει: α)Περί πάσης εν γένει υποθέσεως αφορώσης τα δικαιώματα και τας υποχρεώσεις του Ιδρύματος. β)Επιτηρεί την έγκαιρον βεβαίωσιν και είσπραξιν των κατά το άρθρ. 3 πόρων των Εθνικών Παιδικών Σταθμών. γ)Συντάσσει εντός του μηνός Μαΐου τον δια το αρχόμενον λογιστικόν έτος προϋπολογισμόν των εσόδων και εξόδων του Εθνικού Παιδικού Σταθμού, ον και διαβιβάζει εις το επί της Κρατικής Υγιεινής και Αντιλήψεως Υπουργείον προς έγκρισιν και τροποποίησιν. δ)Συντάσσει εντός του μηνός Μαΐου τον Απολογισμόν και Ισολογισμόν των πραγματοποιηθέντων εσόδων και εξόδων του προηγουμένου οικονομικού έτους, ον και υποβάλλει μεθ’ όλων των σχετικών στοιχείων της διαχειρίσεως εις το Ελεγκτικόν Συνέδριον προς έλεγχον και έκδοσιν της αποφάσεώς του. ε)Ορίζει το είδος, το ποσόν και τον τρόπον της προμηθείας τροφίμων και υλικών της εκτελέσεως έργων και εργασιών εντός των δια του προϋπολογισμού εγκεκριμένων πιστώσεων, επιτρεπομένου ίνα, κατόπιν αποφάσεως αυτής, ενεργεί εκάστοτε δαπάνας μέχρις 20.000 δραχμών κατά παρέκκλισιν των περί δημοσίου λογιστικού διατάξεων. Ορίζει ωσαύτως τον τρόπον της εκποιήσεως υλικών εν γένει του Ιδρύματος. «στ)Δι’ ητιολογημένης αποφάσεως υποκειμένης εις την έγκρισιν του οικείου Νομάρχου δύναται να ενοικιάζει και άνευ δημοπρασίας ή τηρήσεως εν γένει των περί Λογιστικού των Ν.Π.Δ.Δ. διατάξεων οικήματα δια την εγκατάστασιν των Εθνικών Παιδικών Σταθμών και Εθνικών Αγροτικών Παιδικών Σταθμών».  Σελ. 124(β) Τεύχος 1304 Σελ. 70 Η περίπτ. στ΄ τροποποιήθηκε ως άνω από το άρθρ. 1 Π.Δ. 1170/19-30 Δεκ. 1980 (ΦΕΚ Α΄ 300). ζ)Ομοίως κατόπιν αποφάσεώς της, υποκειμένης εις την έγκρισιν του Υπουργού Κρατικής Υγιεινής και Αντιλήψεως, προβαίνει εις την αγοράν γηπέδων, οικοπέδων και κτιρίων, εις την ανέγερσιν και επισκευάς κτιρίων προς εγκατάστασιν των Εθνικών Παιδικών Σταθμών, των Νόμ. 5234 και 5706 και του από 19 Νοεμ. 1932 Δ/τος «περί στεγάσεως Δημοσίων Υπηρεσιών» μη ισχυόντων καθ’ όλας αυτών τας διατάξεις επί των Εθνικών Παιδικών Σταθμών και των Εθνικών Ορφανοτροφείων και Οικοτροφείων, Αγροτικών τε και μη. η)Δια κοινής αποφάσεως Διοικητικής Επιτροπής Εθνικού Παιδικού Σταθμού και Εθνικού Ορφανοτροφείου και Οικοτροφείου εν τη αυτή πόλει εδρευόντων και εγκρινομένης παρά του Υπουργού Κρατικής Υγιεινής και Αντιλήψεως, επιτρέπεται η ανέγερσις κοινού κτιρίου προς εγκατάστασιν Εθνικού Παιδικού Σταθμού και Εθνικού Ορφανοτροφείου ή Οικοτροφείου. θ)Ασκεί δια του Προέδρου πειθαρχικήν εξουσίαν επί του επί αποζημιώσει προσωπικού δυναμένου να επιβάλη και την ποινήν του προστίμου μέχρι δραχ. 50 ανεκκλήτως. Προ πάσης επιβολής ποινής ο υπάλληλος καλείται εις απολογίαν παρά του Προέρου της Διοικ. Επιτροπής του Ιδρύματος και εντός προθεσμίας 48 ωρών. ι)Διορίζει και απολύει δια πράξεώς της μη δημοσιευομένης δια της Εφημερίδος της Κυβερνήσεως το κατά το άρθρ.8 εδάφ. 1 επί αποζημιώσει προσωπικόν. 3.Χρέη γραμματέως και εισηγητού της Διοικ. Επιτροπής εκτελεί η Διευθύντρια του Εθνικού Παιδικού Σταθμού. 4.Παρά της Διοικητικής Επιτροπής και εν κανονική συνεδριάσει αυτής εκλέγεται εις εκ των μελών αυτής ως ελεγκτής δια την παρακολούθησιν και τον τακτικόν έλεγχον της διαχειρίσεως του Εθνικού Παιδικού Σταθμού και την προσυπογραφήν παντός εντάλματος πληρωμής ως και παντός σχετικού περί την διαχείρισιν δικαιολογητικού προ της υπογραφής τούτου παρά του Προέδρου. 5.Χρέη διαχειριστρίας εκτελεί η Διευθύντρια του Εθνικού Παιδικού Σταθμού δια προκαταβολών λαμβανομένων παρά του Προέδρου της Διοικητικής Επιτροπής, δεν δύναται όμως να έχη αύτη εις χείρας της αδιάθετον ποσόν ανώτερον των 3.000 δραχμών.   35.Δ.γ.2 Παιδικοί - Βρεφονηπιακοί Σταθμοί   573 ΄Αρθρ.5.-1.Η περιουσία του Εθνικού Παιδικού Σταθμού θεωρείται δημοσία περιουσία, ο δε τρόπος της εισπράξεως των εσόδων και της ενεργείας της δικαιολογήσεως των δαπανών αυτού ορίζεται δια Κανονισμού Ταμειακής και Λογιστικής Υπηρεσίας. 2.Καταργουμένου Εθνικού τινος Παιδικού Σταθμού η περιουσία του περιέρχεται εις έτερον τοιούτον ή εις Εθνικόν Ορφανοτροφείον ή Οικοτροφείον του τοιούτου οριζομένου δια του περί καταργήσεως Β.Δ/τος. «3.Καταργουμένου Εθνικού τινος Ορφανοτροφείου ή Οικοτροφείου η περιουσία του περιέρχεται εν όλω ή εν μέρει εις έτερον Εθνικόν Ορφανοτροφείον ή Οικοτροφείον ή Παιδικόν Σταθμόν, κατά τα καθορισθησόμενα δια του περί καταργήσεως Β.Δ/ τος, εκδιδομένου μετά πρότασιν του Υπουργού Κρατικής Υγιεινής και Αντιλήψεως». Το εδάφ. 3 προσετέθη δια του άρθρ. 4 Α.Ν. 2147/1939. ΄Αρθρ.6.-΄Εκαστος Εθνικός Παιδικός Σταθμός εκπροσωπείται ενώπιον του Δικαστηρίου και πάσης εν γένει Αρχής δια πάσας τας εννόμους αυτού σχέσεις υπό του Προέδρου της Διοικητικής Επιτροπής, όστις και αλληλογραφεί μετά πάσης Δημοσίας Αρχής. Τούτου απόντος ή κωλυομένου τα καθήκοντα ταύτα εκτελούνται παρά του Αντιπροέδρου της Διοικητικής Επιτροπής. ΄Αρθρ.7.-1.Είσπραξις παντός εσόδου του Εθνικού Παιδικού Σταθμού ενεργείται παρά του Προέδρου της Διοικητικής αυτού Επιτροπής δια διπλοτύπου αποδείξεως εισπράξεως υπογεγραμμένης παρ’ αυτού και της Διευθυντρίας και προσυπογεγραμμένης παρά του κατά το άρθρ. 4 εδάφ. 4 του παρόντος Ελεγκτού, κατατίθεται δε εις την Εθνικήν Τράπεζαν της Ελλάδος επ’ ονόματι του Ιδρύματος επί αλληλοχρέω λογαριασμώ και επί τω κεκανονισμένω τόκω. Ανάληψις κεφαλαίου επιτρέπεται κατόπιν εγγράφου εντολής του Προέδρου της Διοικητικής Επιτροπής ή του νομίμου αυτού αναπληρωτού προσυπογραφομένης και παρά του κατά τα ανωτέρω ελεγκτού. 2.Κατάθεσις των κεφαλαίων παρά τη Εθνική Τραπέζη της Ελλαάδος ως και η ανάληψις αυτών ενεργείται ατελώς. ΄Αρθρ.8.-1.Παρ’ εκάστω Εθνικώ Παιδικώ Σταθμώ υπηρετεί: α)Μία Διευθύντρια επί βαθμώ και μισθώ γραφέως α΄ ή β΄ τάξεως ή ακολούθου. β)Μία μάγειρος επί μηνιαία αποζημιώσει μέχρι δραχ. 500, και γ)Μία υπηρέτρια επί μηνιαία αποζημιώσει μέχρι δραχ. 400. 2.Εις τους Εθνικούς Παιδικούς Σταθμούς προστίθεται μία θέσις βρεφοκόμου επί μηνιαία αποζημιώσει μέχρι δραχ. 1000, εφ’ όσον ήθελε συσταθή Τμήμα Βρεφών, δευτέρα δε υπηρέτρια εάν ομοίως ήθελε συσταθή Τμήμα Παιδικού Συσσιτίου. 3.Η κατά το παρόν άρθρον Διευθύντρια διορίζεται, προάγεται, μετατίθεται και απολύεται κατά τας ισχυούσας εκάστοτε διατάξεις δια τους μονίμους υπαλλήλους του Υπουργείου Κρατικής Υγιεινής και Αντιλήψεως, συμφώνως προς τας οποίας και ασκείται η πειθαρχική εξουσία. Υπάγεται εις το Ταμείον Προνοίας Δημοσίων Υπαλλήλων, ενεργούνται δε επί της μισθοδοσίας της άπασαι αι νόμιμαι κρατήσεις. 4.Η κατά το προηγούμενον εδάφ. 2 βρεφοκόμος διορίζεται, μετατίθεται και απολύεται δι’ αποφάσεως του επί της Κρατικής Υγιεινής και Αντιλήψεως Υπουργού δημοσιευομένης δια της Εφημερίδος της Κυβερνήσεως. 5.Το προσωπικόν των Εθνικών Παιδικών Σταθμών δικαιούται μετ’ απόφασιν του Υπουργού Κρατικής Υγιεινής και Αντιλήψεως ή της Διοικητικής Επιτροπής δωρεάν εν τω Ιδρύματι οικήσεως, σιτίσεως δε επί καταβολή του υπό του προϋπολογισμού οριζομένου ημερησίου εφοδίου τροφοδοσίας. Το μη μόνιμον προσωπικόν δικαιούται και δωρεάν σιτίσεως. 6.Ο όρκος της Διευθυντρίας των Εθνικών Παιδικών Σταθμών δίδεται ενώπιον του Τμηματάρχου Προσωπικού του Υπουργείου Κρατικής Υγιεινής και Αντιλήψεως ή του Προέδρου της Διοικητικής Επιτροπής του Ιδρύματος ή του Ειρηνοδίκου της περιφερείας τούτου, το δε επί μηνιαία αποζημιώσει προσωπικόν ενώπιον της Διευθυντρίας του Ιδρύματος. 7.Χρέη ιατρού παρ’ εκάστω Εθνικώ Παιδικώ Σταθμώ εκτελεί άνευ αποζημιώσεώς τινος ο παρά του Υπουργείου Κρατικής Υγιεινής και Αντιλήψεως οριζόμενος ιατρός εκ των παρ’ αυτώ υπηρετούντων και κατόπιν ειδικής προς τούτο εντολής. ΄Αρθρ.9.-Τα προσόντα του προσωπικού ορίζονται ως ακολούθως: α)Διευθύντρια επί βαθμώ και μισθώ γραφέως β΄ τάξεως διορίζεται η κεκτημένη δίπλωμα Διδασκαλείου Νηπιαγωγών και ηλικίαν άνω των είκοσιν ετών, προτιμωμένων των εχουσών ενιαύσιον τουλάχιστον υπηρεσίαν εν ξενοφώνω Κοινότητι ως τακτικών ή εκτάκτων ή προσωρινών κοινοτικών νηπιαγωγών. β)Διευθύντρια επί βαθμώ και μισθώ γραφέως α΄ τάξεως προάγεται η κεκτημένη πενταετή υπηρεσίαν διευθυντρίας επί βαθμώ γραφέως β΄ τάξεως. γ)Διευθύντρια επί βαθμώ και μισθώ ακολούθου προάγεται η κεκτημένη πενταετή υπηρεσίαν διευθυντρίας επί βαθμώ γραφέως α΄ τάξεως. δ)Κατά την πρώτην εφαρμογήν του παρόντος  και   εντός   ενός   έτους   από   της   ισχύος   αυτού,      Σελ. 125 Παιδικοί - Βρεφονηπιακοί Σταθμοί 35.Δ.γ.2   574 δύνανται, εφ’ όσον αι κατά το εδάφ. 1 του άρθρ. 12 του παρόντος παιδαγωγοί των ήδη λειτουργούντων Εθνικών Παιδικών Σταθμών έχουσι καταλάβει θέσεις Διευθυντριών ιδρυθησομένων Εθνικών Παιδικών Σταθμών, να διορισθώσι διευθύντριαι επί βαθμώ μεν γραφέως α΄ τάξεως αι κεκτημέναι δίπλωμα Διδασκαλείου Νηπιαγωγών και πενταετή υπηρεσίαν εν Εθνικώ Παιδικώ Σταθμώ ή ξενοφώνω Κοινότητι, επί βαθμώ δε ακολούθου η κεκτημένη δίπλωμα του Ανωτέρω Τμήματος του Διδασκαλείου Νηπαιγωγών, ή η κεκτημένη δίπλωμα Διδασκαλείου Νηπιαγωγών και δεκαετή υπηρεσίαν εν Εθνικώ Παιδικώ Σταθμώ ή ξενοφώνω Κοινότητι. ε)Βρεφοκόμος διορίζεται η κεκτημένη πτυχίον της παρά τω Βρεφοκομείω Αθηνών λειτουργησάσης Παιδοκομικής Σχολής ή η κεκτημένη πτυχίον επισκεπτρίας νοσοκόμου ή νηπιαγωγός έχουσα και ενιαύσιον υπηρεσίαν εις Νοσοκομείον ή τρόφιμος των Εθνικών Ορφανοτροφείων και Οικοτροφείων έχουσα διετή τουλάχιστον νοσοκομειακήν άσκησιν εις Νοσοκομεία ή κλινικάς. ς)Μάγειρος και υπηρέτρια διορίζονται αι υπό της Δ. Επιτροπής θεωρούμεναι προς τούτο κατάλληλοι. ΄Αρθρ.10.-Τα οδοιπορικά έξοδα και η ημερησία αποζημίωσις των μετατιθεμένων ή μετακινουμένων παρά του Υπουργείου Κρατικής Υγιεινής και Αντιλήψεως υπαλλήλων των Εθνικών Παιδικών Σταθμών καταβάλλονται εκ των πιστώσεων των αναγραφομένων εις τον προϋπολογισμόν του εις ο μετατίθεται Ιδρύματος. ΄Αρθρ.11.-1.Εθνικοί Παιδικοί Σταθμοί κατά την θερινήν περίοδον των μηνών Ιουνίου, Ιουλίου, Αυγούστου και Σεπτεμβρίου δύνανται εγκρίσει του Υπουργού Κρατικής Υγιεινής και Αντιλήψεως να μετασταθμεύσωσιν εις εξοχάς και να μεταβάλλωνται εις παιδικάς κατασκηνώσεις, δεχόμενοι και ανήλικα παιδιά ηλικίας μέχρι δέκα τριών ετών. 2.Εις τας παιδικάς ταύτας κατασκηνώσεις τα έξοδα της διατροφής και συντηρήσεως των τροφίμων καταβάλλονται εξ ολοκλήρου παρά του Εθνικού Παιδικού Σταθμού. ΄Αρθρ.12.-1.Εντός μηνός από της ισχύος του παρόντος οι υπάλληλοι των βάσει του από 27/10/26 Ν.Δ/τος λειτουργούντων Εθνικών Παιδικών Σταθμών τοποθετούνται εις αντιστοίχους θέσεις των δια του παρόντος συνιστωμένων δια διαταγών του Υπουργού Κρατικής Υγιεινής και Αντιλήψεως, θεωρουμένης της υπηρεσίας των συνεχούς, αι δε υπηρετούσαι παιδαγωγοί διατηρούσι την θέσιν των μέχρι της τοποθετήσεώς των ως διευθυντριών εις ετέρους Εθνικούς Παιδικούς Σταθμούς κατά τας διατάξεις του παρόντος.    Σελ. 126 2.Αι Διοικητικαί Επιτροπαί των ήδη λειτουργούντων Εθνικών Παιδικών Σταθμών ανασυγκροτούνται από 1ης Απρ. 1936 δι’ αποφάσεως του Υπουργού Κρατικής Υγιεινής και Αντιλήψεως μη δημοσιευομένης δια της Εφημερίδος της Κυβερνήσεως. Μέχρι της εκδόσεως της αποφάσεως ταύτης οι εθνικοί ούτοι Παιδικοί Σταθμοί θα διοικώνται παρά των κατά την ισχύν του παρόντος Διοικητικών αυτών Επιτροπών. ΄Αρθρ.13.-Δια κανονισμών συντασσομένων παρά του Υπουργείου Κρατικής Υγιεινής και Αντιλήψεως και υποκειμένων εις τροποποίησιν θέλουσι ρυθμισθή τα της εισαγωγής των ανηλίκων, τα της εσωτερικής λειτουργίας των Εθνικών Παιδικών Σταθμών, τα της Ταμειακής και Λογιστικής αυτών υπηρεσίας, τα των Τμημάτων Βρεφών και Παιδικών Συσσιτίων και πάσα άλλη διάταξις μη προβλεπομένη υπό του παρόντος. ΄Αρθρ.14.-Κατά τα οικονομικά έτη 1935-36 και 1936-37 δεν δύνανται να ιδρυθώσιν καθ’ έκαστον έτος πλέον των δέκα Εθνικών Παιδικών Σταθμών πλην των ήδη λειτουργούντων. ΄Αρθρ.15.-Από της ισχύος του παρόντος η ίδρυσις Εθνικού Ορφανοτροφείου ή Οικοτροφείου επιτρέπεται μόνον δια Νόμου.  35.Δ.γ.2 Παιδικοί - Βρεφονηπιακοί Σταθμοί   575 ΄Αρθρ.16.-1.Εις τα Εθνικά Ορφανοτροφεία και Οικοτροφεία απαγορεύεται εφεξής η δωρεάν εισαγωγή ανηλίκων εχόντων αμφοτέρους τους γονείς των. Κατ’ εξαίρεσιν δύνανται να εισαχθώσι και τοιαύτα: α)Τέκνα αναπήρων πολέμου εχόντων αναπηρίαν τουλάχιστον 30%. β)Τέκνα ων ο έτερος των γονέων είναι τυφλός ή κωφάλαλος ή φυματικός ή φρενοπαθής ή ψυχοπαθής ή εκτίει ποινήν τριετούς τουλάχιστον φυλακίσεως. γ)Τέκνα ων οι γονείς λόγω της εν τω Εξωτερικώ διαμονής των αδυνατούσι να παράσχωσι αυτοίς Ελληνοπρεπή μόρφωσιν. 2.Ωσαύτως απαγορεύεται εφεξής η εισαγωγή ορφανών πατρός μη πολυτέκνων χηρών, εκτός εάν συντρέχη περίπτωσις των εξαιρέσεων του προηγουμένου εδαφίου. ΄Αρθρ.17.-Το από 27 Οκτ. 1926 Ν.Δ/μα «περί Εθνικών Παιδικών Σταθμών» καταργείται, ως και πάσα άλλη διάταξις αντικειμένη εις τον παρόντα βάσει του οποίου και θα λειτουργώσιν εφεξής οι ήδη λειτουργούντες Εθνικοί Παιδικοί Σταθμοί. Η ισχύς του παρόντος όστις θέλει υποβληθή προς κύρωσιν εις την Εθνοσυνέλευσιν άμα τη επαναλήψει των εργασιών αυτής άρχεται από της δημοσιεύσεως αυτού εις την Εφημερίδα της Κυβερνήσεως.   